CELEX: 62019CN0430
Language: ro
Date: 2019-06-03 00:00:00
Title: Cauza C-430/19: Cerere de decizie preliminară introdusă de Tribunalul Cluj (România) la data de 3 iunie 2019 — SC C.F. SRL/A.J.F.P.M., D.G.R.F.P.C

26.8.2019   
            
            
               RO
            
            
               Jurnalul Oficial al Uniunii Europene
            
            
               C 288/31
            
         
      Cerere de decizie preliminară introdusă de Tribunalul Cluj (România) la data de 3 iunie 2019 — SC C.F. SRL/A.J.F.P.M., D.G.R.F.P.C
      (Cauza C-430/19)
      (2019/C 288/39)
      Limba de procedură: română
      
         Instanța de trimitere
      
      Tribunalul Cluj
      
         Părțile din acțiunea principală
      
      
         Reclamantă: SC C.F. SRL
      
         Pârâte: A.J.F.M., D.G.R.F.P.C
      
         Întrebările preliminare
      
      
                  1)
               
               
                  În lumina principiului respectării dreptului la apărare, așa cum a fost acesta conturat în jurisprudența Curții până la acest moment [cauzele Solvay, Sopropé Organizações de Calçado Lda și Ispas], un act administrativ-fiscal emis împotriva unui particular poate și trebuie să fie sancționat cu nulitatea expresă în condițiile în care particularul nu a avut posibilitatea să aibă acces la informațiile în baza cărora s-a emis actul administrativ-fiscal împotriva sa, în ciuda faptului că în cuprinsul acestuia se face trimitere la unele componente ale dosarului administrativ?
               
            
                  2)
               
               
                  Se opun principiile neutralității, proporționalității și echivalenței exercitării dreptului de deducere în materie de TVA și în materie de impozit pe profit în cazul unei societăți care are un comportament fiscal ireproșabil din punct de vedere fiscal, refuzul exercitării dreptului de deducere în materie de impozit pe profit fiind generat de comportamentul fiscal presupus inadecvat al furnizorilor în baza unor elemente precum lipsa resursei umane, lipsa mijloacelor de transport, dublat de faptul că autoritatea fiscală nu face dovada niciunui demers din care să rezulte angajarea răspunderii fiscale/penale a respectivilor furnizori?
               
            
                  3)
               
               
                  Este compatibilă cu dreptul european o practică națională de condiționare a exercitării dreptului de deducere în materie de TVA și în materie de impozit pe profit de deținerea altor documente justificative în afara facturii fiscale, cum ar fi devize și situații de lucrări, documente justificative suplimentare, care nu sunt în mod clar și precis determinate de către legislația fiscală națională?
               
            
                  4)
               
               
                  Se poate considera, în lumina jurisprudenței WebMindLicenses, că există o fraudă fiscală în condițiile în care un contribuabil realizează achiziții de bunuri și servicii de la un alt contribuabil care beneficiază de un alt regim fiscal decât cel al contribuabilului în cauză?